১০ লক্ষ আইটি প্রফেশনাল তৈরির লক্ষ্যে কাজ করবে বেসিস ও ব্র্যাক | comjagat.com
১০ লক্ষ আইটি প্রফেশনাল তৈরির লক্ষ্যে কাজ করবে বেসিস ও ব্র্যাক
পোস্ট দাতা: বদরুদ্দোজা মাহমুদ তুহিন অক্টোবর ২৪, ২০১৩	in সাম্প্রতিক খবর মন্তব্য করুন
বুধবার, ২৩ অক্টোবর ২০১৩, সকালে বেসিস সভাপতি শামীম আহসানের নেতৃত্বে তিন সদস্যের একটি বেসিস প্রতিনিধিদল ব্র্যাকের প্রতিষ্ঠাতা ও চেয়ারপারসন স্যার ফজলে হাসান আবেদ কেসিএমজি-এর সাথে ব্র্যাক প্রধান কার্যালয়ে সাক্ষাত করেন। এসময় বেসিস সভাপতি আগামী পাঁচ বছরের মধ্যে তথ্য প্রযুক্তি খাতে ১০ লক্ষ আইটি ও বিজনেস প্রসেস আউটসোর্সিং (বিপিও) প্রফেশনাল তৈরি এবং ১ বিলিয়ন মার্কিন ডলার রপ্তানি আয়ের লক্ষ্যের ব্যপারে উল্লেখ করেন।
দেশব্যাপী ১০ লক্ষ আইটি ও বিজনেস প্রসেস আউটসোর্সিং (বিপিও) প্রফেশনাল তৈরির লক্ষ্যে প্রশিক্ষন প্রদানের এই প্রকল্পে বেসিসকে সহায়তা করবে ব্র্যাক। মূলত তরুণদের বিভিন্ন মেয়াদের আইটি প্রশিক্ষন প্রদানই হবে এই প্রকল্পের উদ্দেশ্য।
এছাড়াও আইটি কোম্পানীগুলোর স্বল্প মেয়াদে এবং প্রকল্প ভিত্তিক ব্যাংক ঋণ সংগ্রহের ক্ষেত্রে বিভিন্ন প্রতিবন্ধকতা এবং তা দূরীকরণের ব্যাপারে বেসিস ও ব্র্যাক একসাথে কাজ করবে।
আলোচনা শেষে বেসিস সভাপতি শামীম আহসান ব্র্যাকের প্রতিষ্ঠাতা স্যার ফজলে হাসান আবেদ এর হাতে একটি সম্মাননা স্মারক তুলে দেন। এসময় বেসিস-এর পরিচালক নাভিদুল হক, প্রাক্তন সভাপতি রফিকুল ইসলাম রাউলি এবং ব্র্যাকের ঊর্ধ্বতন পরিচালক (স্ট্র্যাটেজি, কমিউনিকেশন এন্ড কেপাসিটি) আসিফ সালেহ উপস্থিত ছিলেন।
বেসিস ও ব্র্যাক	২০১৩-১০-২৪
ট্যাগ করা আছে: বেসিস ও ব্র্যাক
পূর্ববর্তী: থ্রিজি মোবাইল নেটওয়ার্ক দেশে ই-গভর্নেন্স বাস্তবায়নে ইতিবাচক প্রভাব ফেলবে
Next: টেনডা পণ্যে লাকি কুপন ড্র
হেল্প করুন প্লিজ !!! কেউ কি জানেন?
জুন ২৪, ২০১০